BMW M3

BMW M3 BMW 3. seeria sportlikuim versioon. Seda on toodetud alates E30 3. seeria BMW-st kuni tänapäevani. Alates 2014. aastast on neljaukselise mudeli tähiseks endiselt M3, aga kaheukselised mudelid said tähiseks BMW M4. Esimene põlvkond (E30) oli tootmises 1986–1992, saadaval oli kupee ja piiratud mahus toodeti M3 ka kabrioletina. Sellel kasutati 2,3-liitrist S14 neljasilindrist 16-klapilist ridamootorit võimsusega 195 hj (143 kW), alates 1989. aasta septembrist juba 215 hobujõudu (158 kW). Itaalias ja Portugalis, kus rohkem kui 2 liitrise mootori töömahuga autodele kehtisid kõrgemad maksumäärad, müüdi 1987-1989 mudelit 320is. See kasutas sama S14 mootorit, töömahuga 2 liitrit ja võimsusega 192 hj. Müüdi ka piiratud kogustes (ainult 600 eksemplari) toodetud erimudelit M3 Sport Evolution, millel kasutati suurema töömahuga S14 2,5-liitrist varianti võimsusega 238 hobujõudu (175 kW). 1. põlvkonna kupee 1. põlvkonna kabriolett 1. põlvkonna WTCC 1. põlvkonna ralliauto 1992. aastal vahetas E30 välja E36. Algselt oli see saadaval ainult kupeena, kuid peale E34 M5 tootmise lõppu toodi E39 M5 esitlust oodates 1994. aastal välja sedaankerega M3. Samal aastal lasti välja ka kabriolett. Esmakordselt võeti M3-l kasutusele 6-silindriline ridamootor: 3,0-liitrise töömahuga S50 võimsusega 286 hj. 1995. aastal vahetas selle välja sama mootori 3,2-liitrine versioon võimsusega 325 hj. USA turule jõudis E36 M3 1995. mudeliaastal, kuid seal oli võimsuseks vaid 240 hj. Sedaani toodeti kuni 1997. aastani, kupeed kuni 1998. ja kabrioletti kuni 1999. aastani. 2. põlvkonna kupee 2. põlvkonna kabriolett 2. põlvkonna sedaan 2001. aastal lasti välja uus E46 M3. Seda enam sedaankerega ei toodetud, saadaval olid vaid kupee ja kabriolett ning E46 M3 toodeti kuni 2006. aastani. Mootoriks oli 3,2-liitrine R6 S54B32 võimsusega 343 hj (252 kW). Saadaval oli ka väikeses mahus (1383 autot) toodetud erimudel BMW M3 CSL, mis oli tavamudelist 110 kg kergem. CSLi katus oli valmistatud süsinikkiust, sellel olid 19-tollised veljed ning 18 hj (13 kW) võimsam mootor. Võidusõiduvariandil M3 GTR oli 4-liitrine P60B40 V8-mootor. 3. põlvkonna kupee 3. põlvkonna kabriolett 3. põlvkonna Grand Am 3. põlvkonna GTR BMW M3 CSL 2007. aastal vahetas E46 välja E90/E92/E93 M3. Sellele paigaldati esmakordselt M3 ajaloos V8-mootor: 4,0-liitrine 420 hj S65B40. Alguses oli see saadaval kupeena (E92), järgmisel aastal toodi välja sedaan (E90) ja kabriolett (E93). Käigukastidena olid saadaval 6-käiguline manuaal ja 7-käiguline DCT-automaat. Sedaani tootmine lõpetati 2011. aastal, kupee ja kabrioleti tootmine kestis 2013. aastani. 4. põlvkonna sedaan 4. põlvkonna kupee 4. põlvkonna kabriolett 4. põlvkonna DTM 4. põlvkonna GT2 BMW 3. seeria 5. põlvkonnast (F30) eraldati kupee ja kabriolett, mis said uueks mudelinimetuseks 4. seeria. Samamoodi said M3 kupee- ja kabriolettversioonid uueks nimetuseks BMW M4 ja BMW M3 toodetakse nüüd ainult sedaanina, mudelitähisega F80. Seda hakati tootma 2014. aastal. Taas pöörduti tagasi 6-silindriliste mootorite juurde: autol on kahe turboga R6-bensiinimootor, mille kolmeliitrisest töömahust ammutatakse 317 kW. Valikus on kaks käigukasti: 6-käiguline käsi- ja 7-käiguline DCT-automaatkäigukast. F80 M3 tühimass on vaid 1500 kilogrammi. 0–100 km/h kiirendab see 4,1 sekundiga. Kütusekulu on manuaalkäigukastiga 8,8, automaadiga 8,3 l/100 km. 2016. aastal tuli välja M3 Competition, mille võimsust on suurendatud 331 kW-ni. 5. põlvkond BMW 3. seeria G20 mudelil baseeruv M3 kannab mudelitähist G80 ning tegu on sedaankerega autoga. Esmakordselt on M3 saadaval ka nelikveolisena (xDrive), varasemad mudelid on olnud kõik tainult tagarattaveoga. Saadaval on ka käsikäigukast, mida aga pakutakse ainult tagarattaveoga mudelitele. BMW M3 Sedan varustatakse 550 Nm ja 353 kW (480 hj) arendava BMW S58 tähistust kandva turbolaaduriga R6-bensiinimootoriga ja saadaval on ka võimsam M3 Competition mudel, millel pöördemomenti 650 Nm ja maksimaalne võimsus 375 kW (510 hj) 6250 p/min juures. 6. põlvkond BMW Eesti. "BMW M3". Vaadatud 15.12.2020.